Na temelju članka 15. stavka 2. Zakona o zaštiti od požara (“Narodne novine”, br. 92/10) 17 i Službene novine Općine Jelenje 3/17, 5/18, 11/18, 6/20,39/5), Općinsko vijeće Općine Jelenje na 11. sjednici održanoj dana 15.12. 2022. godine donijelo je

**ODLUKU**

**o donošenju Plana, programa i načina upoznavanja stanovništva**

**Općine Jelenje s opasnostima od požara**

**Članak 1.**

Ovom Odlukom se određuje donošenje i sadržaj Plana i Programa upoznavanja stanovništva s opasnostima od požara i hitnim postupcima koje treba poduzeti u vezi zaštite od požara i način na koji u konkretnoj situaciji upoznati stanovništvo s neposrednom opasnošću od požara.

**Članak 2.**

Planom upoznavanja stanovništva se regulira način na koji treba biti obaviješteno stanovništvo o događajima koji prethode nastanku požara, metodama preventive kako ne bi nastao požar i radnjama koje treba poduzeti kad se dogodi požar.

Planom upoznavanja stanovništva treba također odrediti da se stanovništvo educira i osposobljava za zaštitu od požara putem redovitog sustava odgoja i obrazovanja, zatim putem sustava i programa informativno promotivnog i obrazovnog djelovanja, te putem programa osposobljavanja koje provode humanitarne organizacije i udruge građana koje se bave određenim oblicima zaštite i spašavanja.

Planom upoznavanja stanovništva treba odrediti da se osim redovitog školovanja u koje se uvodi nastavni program vezan uz zaštitu od požara, stanovništvo Općine Jelenje prije svega obavještava putem plakata i službenih glasila te web stranice Općine Jelenje o preventivnim aktivnostima vezanim uz zaštitu od požara, kao i o postupanju u slučaju nastanka požara.

Planom upoznavanja također treba odrediti organizacije koje će tijekom proračunske godine i u kojem obliku održavati seminare, radionice i slično u vezi zaštite od požara.

**Članak 3.**

Programom upoznavanja stanovništva sa zaštitom od požara treba predvidjeti na koji način se u nastavnom programu djeca i mladež upoznaju s zaštitom od požara te način na koji se to može dopuniti (npr. izborna nastava).

Programom zaštite od požara treba predvidjeti mjeru i količinu potrebne edukacije stanovništva, a temeljem Procjene ugroženosti i odrediti konkretne mjere koje će se poduzeti kako bi se ostvarila odgovarajuća zaštita od požara u vidu određivanja točno određenih edukacija, njihova vremena i sadržaja.

Programom zaštite od požara se određuje koje informacije glede zaštite od požara će se proslijediti stanovništvu putem web stranice, a koje putem oglasnih ploča i plakata te službenih glasila.

**Članak 4.**

Plan upoznavanja stanovništva s opasnostima od požara će Općinsko vijeće Općine Jelenje donijeti u roku od 3 mjeseca od dana stupanja na snagu ove Odluke.

**Članak 5.**

Program upoznavanja stanovništva sa zaštitom od požara donijet će se u roku od 2 mjeseca od dana stupanja na snagu Plana upoznavanja stanovništva s opasnostima od požara.

**Članak 6.**

Stanovništvo Općine Jelenje će se upoznati s neposrednom opasnošću od požara vatrogasnom sirenom koju će u slučaju požara pustiti u pogon DVD Jelenje na uobičajen način na koji se u Republici Hrvatskoj označava opasnost od požara, za cijelo područje Općine, u slučaju većeg požara.

U slučaju lokalnog požara stanovništvo Općine Jelenje koje se nalazi u blizini lokaliteta požara obavijestit će se putem kurira kako bi mogli osigurati zaštitu nepokretnih osoba, djece i ostalih osoba koje se ne mogu same zaštiti ili kretati i zaštitu stvari potrebnih za osnovne životne potrebe stanovnika i ostalih materijalnih i kulturnih dobara, te kako bi mogli pomoći u gašenju nastalog požara.

Priopćenja za stanovništvo u slučaju požara mogu se dati, u slučaju potrebe, putem lokalnih radiostanica i drugih elektroničkih medija, kao i putem razglasa.

**Članak 7.**

Odluka stupa na snagu osmog dana od dana objave u »Službenim novinama Općine Jelenje“.

KLASA: 024-02/22-01/11

URBROJ:2170-20-01-22-14

U Dražicama 15.12.2022.

OPĆINSKO VIJEĆE OPĆINE JELENJE

PREDSJEDNICA

Izabela Nemaz